CELEX: C2007/199/97
Language: da
Date: 2007-08-25 00:00:00
Title: Sag F-54/07: Sag anlagt den 11. juni 2007 — Joseph mod Kommissionen

25.8.2007   
            
            
               DA
            
            
               Den Europæiske Unions Tidende
            
            
               C 199/50
            
         Sag anlagt den 11. juni 2007 — Joseph mod Kommissionen
   (Sag F-54/07)
   (2007/C 199/97)
   Processprog: fransk
   Parter
   
      Sagsøger: Anne Joseph (Damaskus, Syrien) (ved avocat N. Lhoëst)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Sagsøgerens ansættelseskontrakt af 20. juli 2006 annulleres, for så vidt som dens varighed er fastsat til 15 måneder fra den 16. oktober 2006 med udløb den 15. januar 2008.
            
         
               —
            
            
               Om fornødent annulleres Kommissionens udtrykkelige afgørelse af 13. februar 2007 om ikke at give sagsøgeren medhold i den klage, som hun i medfør af vedtægtens artikel 90, stk. 2, indgav den 20. oktober 2006.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren har nedlagt påstand om annullation af sin kontrakt om ansættelse som kontraktansat i henhold til artikel 3a i ansættelsesvilkårene for de øvrige ansatte i fællesskaberne (AØA), eftersom kontraktens varighed ikke er fastsat til tre år, men til 15 måneder i henhold til dels Kommissionens beslutning af 28. april 2004 vedrørende den maksimale periode for benyttelse af ikke-permanent personale i Kommissionens tjenestegrene, dels artikel 12 i de almindelige gennemførelsesbestemmelser vedrørende de procedurer, der regulerer ansættelse og beskæftigelse af kontraktansatte i Kommissionen (AGB).
   Ifølge sagsøgeren er afgørelsen af 28. april 2004, navnlig dens artikel 3, retsstridig, for så vidt som den er i strid med artikel 85, stk. 1, første afsnit, i AØA. Beslutningen finder i medfør af dens artikel 1, stk. 2, under ingen omstændigheder anvendelse i denne sag, eftersom sagsøgeren var beskæftiget med væsentlige opgaver.
   Sagsøgeren gør endvidere gældende, at AGB er retsstridig, navnlig bestemmelsernes artikel 12, idet de er i strid med artikel 85, stk. 1, i AØA. Kommissionen har under alle omstændigheder tilsidesat artikel 12, stk. 1a og 1b, i AGB, der ved beregningen af den maksimale ansættelsesperiode for en kontraktansat ikke tillader at sammenlægge varigheden af en kontrakt i henhold til artikel 3b i AØA med varigheden af en kontrakt i henhold til artikel 3a i AØA.
   Sagsøgeren gør endvidere gældende, at der er sket tilsidesættelse af princippet om forbud mod forskelsbehandling, princippet om god forvaltningsskik og tjenestens interesse.